CELEX: 22013D0010
Language: da
Date: 2013-02-01 00:00:00
Title: Det Blandede EØS-udvalgs afgørelse nr. 10/2013 af 1. februar 2013 om ændring af bilag II (Tekniske forskrifter, standarder, prøvning og certificering) og bilag IV (Energi) til EØS-aftalen

30.5.2013   
            
            
               DA
            
            
               Den Europæiske Unions Tidende
            
            
               L 144/14
            
         DET BLANDEDE EØS-UDVALGS AFGØRELSE
   Nr. 10/2013
   af 1. februar 2013
   om ændring af bilag II (Tekniske forskrifter, standarder, prøvning og certificering) og bilag IV (Energi) til EØS-aftalen
   DET BLANDEDE EØS-UDVALG HAR —
   under henvisning til aftalen om Det Europæiske Økonomiske Samarbejdsområde (»EØS-aftalen«), særlig artikel 98, og
   ud fra følgende betragtninger:
   
               (1)
            
            
               Kommissionens delegerede forordning (EU) nr. 392/2012 af 1. marts 2012 om udbygning af Europa-Parlamentets og Rådets direktiv 2010/30/EU for så vidt angår energimærkning af husholdningtørretumblere (1), berigtiget i EUT L 124 af 11.5.2012, s. 56, skal indarbejdes i EØS-aftalen.
            
         
               (2)
            
            
               Den delegerede forordning (EU) nr. 392/2012 ophæver Kommissionens direktiv 95/13/EF (2), som er indarbejdet i EØS-aftalen, og som derfor skal slettes fra EØS-aftalen.
            
         
               (3)
            
            
               Bilag II og bilag IV til EØS-aftalen bør derfor ændres —
            
         VEDTAGET DENNE AFGØRELSE:
   Artikel 1
   I kapitel IV i bilag II til EØS-aftalen foretages følgende ændringer:
   
               1)
            
            
               Punkt 4c (Kommissionens direktiv 95/13/EF) affattes således:
               »32012 R 0392: Kommissionens delegerede forordning (EU) nr. 392/2012 af 1. marts 2012 om udbygning af Europa-Parlamentets og Rådets direktiv 2010/30/EU for så vidt angår energimærkning af husholdningtørretumblere (EUT L 123 af 9.5.2012, s. 1), berigtiget i EUT L 124 af 11.5.2012, s. 56.«
            
         
               2)
            
            
               Teksten til afsnit 3 i tillæg 1 og afsnit 3 i tillæg 2 udgår.
            
         Artikel 2
   I bilag IV til EØS-aftalen foretages følgende ændringer:
   
               1)
            
            
               Punkt 11c (Kommissionens direktiv 95/13/EF) affattes således:
               »32012 R 0392: Kommissionens delegerede forordning (EU) nr. 392/2012 af 1. marts 2012 om udbygning af Europa-Parlamentets og Rådets direktiv 2010/30/EU for så vidt angår energimærkning af husholdningtørretumblere (EUT L 123 af 9.5.2012, s. 1), som berigtiget i EUT L 124 af 11.5.2012, s. 56
                   (3).
            
         
               2)
            
            
               Teksten til afsnit 3 i tillæg 5 og afsnit 3 i tillæg 6 udgår.
            
         Artikel 3
   Den islandske og den norske udgave af den delegerede forordning (EU) nr. 392/2012, berigtiget i EUT L 124 af 11.5.2012, s. 56, der offentliggøres i Den Europæiske Unions Tidendes EØS-tillæg, er begge autentiske.
   Artikel 4
   Denne afgørelse træder i kraft den 2. februar 2013, forudsat at alle meddelelser er indgivet til Det Blandede EØS-udvalg, jf. EØS-aftalens artikel 103, stk. 1 (4), eller på dagen for ikrafttrædelsen af Det Blandede EØS-udvalgs afgørelse nr. 217/2012 af 7. december 2012 (5), hvis denne dato falder senere.
   Artikel 5
   Denne afgørelse offentliggøres i Den Europæiske Unions Tidendes EØS-afsnit og EØS-tillæg.
   
      Udfærdiget i Bruxelles, den 1. februar 2013.
      
         
            På Det Blandede EØS-udvalgs vegne
         
         Gianluca GRIPPA
         
            Formand
         
      
   
   
      (1)  EUT L 123 af 9.5.2012, s. 1.
   
      (2)  EFT L 136 af 21.6.1995, s. 28.
   
      (3)  Kun angivet her til orientering: hvad angår anvendelse, se bilag II om tekniske forskrifter, standarder, prøvning og certificering.«
   
      (4)  Ingen forfatningsmæssige krav angivet.
   
      (5)  EUT L 81 af 21.3.2013, s. 17.